המאפיה הרוסית
ארגוני פשע רוסיים

ארגון הפשע טמבובסקאיה (тамбовская преступная группировка) יושב בסנקט פטרבורג ונחשב לאחד מארגוני הפשיעה הגדולים ברוסיה. בשנות ה-90 הארגון שלט על נמל סנקט פטרבורג ובעצם על המסחר הימי הפטרבורגי עם מדינות אחרות. ראש הוועדה ליחסים בינלאומיים של עיריית סנקט פטרבורג, לימים נשיא רוסיה ולדימיר פוטין הואשם בקבלת כספים מארגון פשע זה, תוך מתן הקלות על השליטה בנמל.
ארגון הפשע סולנצבסקאיה (Солнцевская организованная преступная группировка), מארגוני הפשע הסלביים הגדולים בעולם, הוקם על ידי סרגיי מיכאילוב. שולטת ברובע סולנצבו במוסקבה.
ארגון הפשע אורחובסקאיה (Ореховская организованная преступная группировка), מארגוני הפשע החזקים במוסקבה בשנות ה-90.
ארגון הפשע באומנסקאיה (Бауманская организованная преступная группировка) (רו'), מארגוני הפשע המוכרים ביותר בשנות ה-90 במוסקבה.
ארגון הפשע בלאשיחסקאיה (Балашихинская организованная преступная группировка) (רו') שלט באזור בלשיחה במוסקבה, פעל בין השנים 1986–1996.
ארגון הפשע איזמאילובסקאיה (Измайловская преступная группировка) מארגוני הפשע הוותיקים במוסקבה, נוסדה בשנות ה-80 על ידי אולג איוואנוב, נטען שיצרה קשרים עם אנשי עסקים כמיכאיל צ'רנוי ואולג דריפסקה.
ארגון הפשע וליקולוקסקאיה (Великолукская организованная преступная группировка), ארגון הפשע הגדול ביותר בסנט פטרסבורג בסוף שנות ה-80 ותחילת שנות ה-90, שקבע במשך כמעט כעשור את חייה הפליליים של העיר.
ארגון הפשע של כותאיסקאיה (Кутаисская группировка) (רו'), חלק מהמאפיה הגאורגית, בראשה עומד הגנב בחוק הגאורגי טריאל אוניאני.
ארגון הפשע ליוברצסקאיה (Люберецкая организованная преступная группировка) (רו'), הוקם על ידי סרגיי אקסיונוב ("אקסיי") ואלכסנדר בּובּילב (ראול, פאפא). התקיים בשנות ה-80 וה-90, כמה מראשי המאפיה נלכדו בידי אם.וה.דה
ארגון הפשע לזנסקאיה (Лазанская организованная преступная группировка) (רו'), אחד מארגוני הפשע הצ'צ'ניים החזקים ביותר ברוסיה ואחד מארגוני הפשע המשפיעים ביותר במוסקבה.
ארגון הפשע מדבדקובסקאיה (Медведковская организованная преступная группировка) (רו'), נקרא על שם מועדון מוסקבאי, שבו התאמנו אנשי הארגון. ראש הארגון היה סרגיי טימופייב ("סילבסטר"). הארגון עסק בהלבנות הון שונות ושלט על רבעים שלמים בבירה.
כנופיית אובּצ'אק (Общак ОПГ) (רו') - ארגון פשע מאורגן גדול שפועל במזרח רוסיה. להערכת הגנרל-מאיור ולדימיר אובצ'ינסקי, הקבוצה שולטת ב-300 חברות ועסקים, ביניהם גם חברות ממשלתיות פדרליות. החברה הייתה מעורבת במכירת ציוד צבאי וניסתה להשתלט על כמה חברות מהתעשייה הצבאית ברוסיה. בעקבות לחץ של משרד ההגנה הרוסי, רבים ממנהיגי הכנופיה נעצרו ונשלחו לתקופות מאסר ממושכות.
ארגון הפשע חאדי טקטש (Организованная преступная группировка «Хади Такташ») (רו'), היה ארגון פשיעה שהתקיים בשנות ה-70 ועד 2002, הארגון התפרק עם מעצר כל מנהיגיו בידי רשויות אכיפת החוק ברוסיה. ב-1999 יצאה לדרך לראשונה התוכנית הרוסית להגנת עדים - בעקבות הליכי משפט נגד כנופיית חאדי טקטש.
ארגון הפשע "הקומפלקס ה-29" (Организованная преступная группировка «Двадцать девятый комплекс») (רו'), פעל ברוסיה ובאוקראינה בין שנות ה-80 ועד 2004, בשנת 2004 יותר מ-33 מחברי הכנופיה ניצבו למשפט, רובם נשלחו לתקופות מאסר של 20 שנה ומאסר לכל החיים.
ארגון הפשע סלונובסקאיה (Слоновская организованная преступная группировка) ממחוז ריאזן היה מארגוני הפשע הידועים בשנות ה-90. ב-1996 פורקה הכנופיה וראשיה נאסרו.
ארגון הפשע נובוקוזנצקאיה (Новокузнецкая организованная преступная группировка) ארגון פשע גדול שפעל בערים נובוקוזנצק ומוסקבה בראשית שנות התשעים.
ארגון הפשע פודולסקאיה (Подольская организованная преступная группировка) (רו'), מארגוני הפשע החזקים ביותר ברוסיה בשנות ה-90.
ארגון הפשע קורגנסקאיה (Курганская организованная преступная группировка) (רו'), אחד מארגוני הפשע האכזריים והעקובים מדם במוסקבה בשנות ה-90. ידוע כמעסיק העיקרי של הרוצח השכיר המפורסם אלכסנדר סולוניק. הכנופיה פעלה בין השנים 1990–1997.
המאפיה הצ'צ'נית (Чеченская мафия) זוהי המאפיה האתנית הגדולה ביותר ברוסיה שמורכבת מצ'צ'נים פטריוטים אשר מבקשים לערער את יסודות החברה ברוסיה, כדי להכשיר את הקרקע להקמת המדינה העצמאית של צ'צ'ניה. לצורך כך, מנסה הארגון לרכוש ציוד צבאי במגוון דרכים, רובן לא חוקיות. המאפיה הצ'צ'נית נחשבת לחזקה ומסוכנת מאוד ופועלת בכל העולם, בייחוד לטביה.